даден ОФ/ПКПИК включва в себе си друг ОФ/ПКПИК, фондът следва да се третира като отделни фондове. Настоящият образец се отчита за всички подфондове на съществени ОФ/ПКПИК, посочени във втората таблица на S.01.03.
 Всички стойности се отчитат нетно от презастраховане и други техники за намаляване на риска.
 Стойностите — преди и след като бъдат подложени на сътресение, се попълват с размера на активите и пасивите, чувствителни към това сътресение. По отношение на пасивите оценката се извършва на най-подробното равнище, налично между договор и хомогенна рискова група (ХРГ). Това означава, че ако даден договор/ХРГ е чувствителен/-а към сътресение, като стойност, чувствителна към това сътресение, се отчита размерът на пасивите, свързани с този договор/ХРГ.
 ПОЗИЦИЯ
 УКАЗАНИЯ
 Z0010
 Член 112
 Посочва се дали отчетените данни са били поискани по член 112, параграф 7 с оглед представяне на прогнозна оценка на КИП според стандартната формула. Използва се една от възможностите от следния изчерпателен списък:
 1 — Отчитане по член 112, параграф 7
 2 — Редовно отчитане
 Z0020
 Обособен фонд, портфейл, за който се прилага изравнителна корекция, или останала част
 Посочва се дали отчетените стойности са по отношение на обособени фондове, портфейл, за който се прилага изравнителна корекция, или за останалата част. Използва се една от възможностите от следния изчерпателен списък:
 1 — ОФ/ПКПИК
 2 — Останалата част
 Z0030
 Номер на фонд/портфейл
 Когато позиция Z0020 = 1, се отчита идентификационен номер за обособения фонд или портфейл, за който се прилага изравнителна корекция. Този номер се определя от предприятието и трябва да се прилага последователно във времето и по отношение на отчетения в други образци номер средства/портфейл.
 Когато позиция Z0020=2, тогава се отчита „0“
 R0010/C0010
 Опростявания за каптивни предприятия — риск, свързан с определянето на премии и резерви, в общото застраховане
 Посочва се дали каптивното предприятие използва опростявания за изчисляване на риска, свързан с определянето на премии и резерви, в общото застраховане. Използва се една от възможностите от следния изчерпателен списък:
 1 — Използвани са опростявания
 2 — Не са използвани опростявания
 Ако R0010/C0010 = 1, се попълват единствено C0060, C0070 и C0090 за R0100—R0230.
 Риск, свързан с определянето на премии и резерви, в общото застраховане
 R0100–R0210/C0020
 Стандартно отклонение за риск, свързан с определянето на премии — СПП — стандартно отклонение
 Това е специфичното за предприятието стандартно отклонение за риска, свързан с определянето на премии, за всеки сегмент, изчислено от предприятието и одобрено или препоръчано от надзорния орган.
 Тази позиция не се отчита, когато не се използват специфични параметри на предприятието.
 R0100–R0210/C0030
 СПП — брутно/нетно стандартно отклонение
 Посочва се дали СПП — стандартно отклонение, е приложен брутно или нетно. Използва се една от възможностите от следния изчерпателен списък:
 1 — СПП брутно
 2 — СПП нетно
 R0100–R0210/C0040
 Стандартно отклонение за риск, свързан с определянето на премии — СПП — Коефициент на корекция за непропорционално презастраховане
 Това е специфичният за предприятието коефициент на корекция за непропорционално презастраховане за всеки сегмент, даващ възможност на предприятията да вземат предвид ефекта от намаляване на риска по конкретно презастраховане за превишение на загубите —изчислен от предприятието и одобрен или предвиден от надзорния